Ako ste već ranije odlučili spremiti svoje kofere na put do Banjaluke, onda vam sada dajemo smernice kako da na tom putu ne ostanete gladni, ali ujedno i gde da odlučite ispuniti sva svoja čula divnim aromama, ukusima i bojama. Donosimo vam listu 10 najboljih restorana u Banja Luci, koji će vas navesti da se vratite u ovaj grad vrlo brzo nakon što odete.

Kazamat

U istorijskom jezgru grada, tvrđavi Kastel, smjestio se restoran Kazamat, koji je jedan od najstarijih restorana u Banjaluci. Na obali Vrbasa, kamen, drvo i željezo stvorili su savršeni simbiozu enterijera, ali i eksterijera koji se prostire na terasu sa pogledom na rijeku. Na meniju se nalaze jela ispod sača, supe i čorbe, jela sa roštilja, kao i brojne druge slane i slatke delicije uz specijalitete kuće.

Mala stanica

Koncept restorana “Mala stanica” zamislio je Vlada Simić, poznati srbijanski kuvar koji je svoj pečat ostavio u poznatim beogradskim restoranima. Prvi i jedini restoran u Banjaluci, čiji se koncept zasniva na svjetskom trendu “slow food” ili, u prenesenom značenju “sporom služenju hrane”. To podrazumijeva da se obroci serviraju u nekoliko iznošenja, da bi se moglo probati više raznovrsne hrane uz odgovarajuća vina, a u potpunosti prema ukusu gosta i njegovom trenutnom raspoloženju.

Kod Muje

Za ljubitelje dobrgo roštilja, među kojima su neizostavni ćevapi predlažemo ono što bi i svi Banjalučani rekli: Kod Muje. Ovo je jedno od najboljih mjesta kada su jela sa roštilja u pitanju, a nalazi se na drugoj strani Vrbasa, prekoputa Kazamata. Legenda o banjalučkom ćevapu ujedno i počinje ovde. Izuzetno duga tradicija, umeće pravljanja specifičnog okusa i mirisa, jedinstvenog ćevapa, toliko popularnog na Balkanu pa i šire, plod je dugogodišnjeg truda porodice Đuzel.

Mala Skadarlija

Ako su vaš izbor izvorni specijaliteti leskovačkog roštilja i tradicionalne srpske kuhinje, a pri tome ste ljubitelji starogradske muzike uz večeru, onda je Mala Skadarlija mesto za vas. Svakoga dana u akustičnoj izvedbi imaćete priliku da zadovoljite sva svoja čula uz roštilj, vino i muziku.

Banjalučki splav

Smešten je ispod Gradskog mosta, na obali reke Vrbas, a nudi vam nesvakidašnje kulinarske specijalitete, vešto ukomponovane sa elementima domaće nacionalne kuhinje. Na ovom brodu u kom postoji kutak za svačiji ukusu mesta za kvalitetan provod ima na pretek, od uživanja uz rijeku, sa jednim od najlepših pogleda na Vrbas, do restoranskog dela, kutka za zaljubljene, ali i kutka u kojem se ispija konjak uz cigarete.

Dom

Ideja vodilja ovog restorana je koncept fine dining – vrhunski pripremljena hrana, servirana na jedinstven način u toplom i ugodnom ambijentu. Drugim rečima, stvaraju poseban ugođaj za sva vaša čula. Pored tradicionalnih jela, njihov meni sadrži i probrana jela karakteristična za ribarska naselja Mediterana ili za neke udaljene krajeve Rusije. A njihova letnja vinska karta bi vas naročito mogla oduševiti, jer se sastoji od više od 60 vrsta probranih vina iz regiona i svijeta, koja su složena po sortama. Poseban segment čine Premium Reserve vina, čiju kolekciju čuvaju u njihovom vinskom podrumu.

Kod Brke

Ako tražite urbano mesto za pizzu ili nešto ukusno i brzo idite kod Brke. Pronaćićete specijalitete italijanske kuhinje, uživati u svežoj hrani svakoga dana i ugrabiti delić pozitivne atmosfere uz mlad i energičan tim koji nastoji ispuniti i najviša očekivanja.

Stara Ada

Restoran „Stara Ada“ predstavlja jedinstvenu kombinaciju tradicionalnog, toplog ambijenta i savremenog pristupa gastronomiji. U ponudi je širok spektar jela kako domaće, tradicionalne tako i internacionalne kuhinje koja uz raznovrsnu ponudu najkvalitetnijih vina kao i aperitiva kod posetioca izaziva jedinstven osjećaj toplog, domaćinskog ambijenta. Ujedno možete i prenoćiti ovdje, a u sklopu apartmana uživati u kutku za relaksaciju. Na raspolaganju su Vam sprave za vježbanje, kako bi održali Vaše tijelo zdravim.

Vila Vrbas

Hotel je smešten na obali Vrbasa kraj gradskog mosta i pruža mirnu atmosferu i ugodne trenutke odmora. Udaljen je samo nekoliko stotina metara od užeg središta grada. Na drugoj obali Vrbasa smeštena je tvrđava “Kastel”. Restoran ima 160 mjesta (po 80 u dvije sale), svojim gostima nudi jela domaće kuhinje i razne specijalitete.

Aj´Zdravo

Za kraj vam donosimo raj za vegetarijance, vegane, ali i sve one koji se žele hraniti zdravo i ukusno. Oaza zdrave hrane i prirodnih napitaka u ponudi ima jela od zdravih, sezonskih i uglavnom organskih sastojaka. Prirodna kuhinja ne podržava korištenje pesticida, aditiva, GMO – genetski modifikovanih organizama. Prirodna kuhinja je tu da zaštiti okolinu, unapredi vaše zdravlje i uravnoteži emocije.